open-index/open-wikipedia-markdown huggingface dataset:
John O’Hurley

**John Gerald O’Hurley** (s. 9. lokakuuta 1954, Kittery, Maine, Yhdysvallat) on yhdysvaltalainen näyttelijä, kirjailija ja juontaja, joka on näytellyt J. Petermanin roolia sarjassa *[[Seinfeld]]*. Vuodesta 2006 alkaen hän on myös juontanut *Family Feud* () -nimistä visailuohjelmaa. Uransa aikana hän on juontanut myös monia muita televisio-ohjelmia sekä osallistunut *[[Dancing with the Stars (yhdysvaltalainen televisiosarja)|Dancing with the Stars]]* -ohjelmaan parinaan Charlotte Jørgensen. O’Hurley sijoittui parinsa kanssa finaalissa toiseksi, mutta nousi myöhemmin voittajaksi alkuperäisen voittajan tultua diskatuksi huijaamisen takia.

O’Hurley tehnyt myös äänirooleja piirrossarjoissa, kuten *[[Mikin klubi]]n* Mustakaapuna, *[[Duck Dodgers]]in* kapteeni Johnsonina 
ja *[[Paavo Pesusieni|Paavo Pesusienen]]* kuningas Neptunena.

O’Hurley on julkaissut kaksi kirjaa:
* *It's Okay to Miss the Bed on the First Jump* (2006)
* *Before Your Dog Can Eat Your Homework, First You Have to Do It* (2007).

## Aiheesta muualla
* 
*
EuroBonus

**EuroBonus** on lentoyhtiö Scandinavian Airlinesin kanta-asiakasohjelma. Sen kautta on mahdollista kerryttää pisteitä myös muilta SAS:n lentoyhtiöallianssi SkyTeamin lentoyhtiöiltä. Myös norjalaisen lentoyhtiön Widerøen lennoilta on mahdollista kerryttää EuroBonus-pisteitä tietyin ehdoin.

Aikaisemmin EuroBonukseen on kuulunut myös muita lentoyhtiöitä. Air Greenland vetäytyi EuroBonuksesta vuonna 2010 ja AirBaltic sekä färsaarelainen Atlantic Airways vuonna 2017. Ruotsalaiset City Airline ja Skyways kuuluivat aikaisemmin EuroBonukseen, mutta hakeutuivat konkurssiin vuonna 2012. Myös Estonian Air kuului aikaisemmin EuroBonukseen.

## Katso myös
* SAS Group

## Lähteet

## Aiheesta muualla

* EuroBonus SAS:n verkkosivuilla
Faouzi Rouissi

**Faouzi Rouissi** (, s. 20. maaliskuuta 1971 Tunis, Tunisia) on tunisialainen entinen jalkapalloilija, pelipaikaltaan hyökkääjä.

## Ura
Rouissi aloitti uransa Club Africainin junioreissa 10-vuotiaana, josta hän nousi myöhemmin edustusjoukkueeseen kaudella 1988–1989. Ensimmäisen kauden jälkeen Rouissi nousi joukkueensa legendojen joukkoon erityisesti voitettuaan maalikuninkuuden kaudella 1989–1990. Palattuaan takaisin Club Africainiin vuonna 1996 hän johdatti joukkueensa jälleen menestykseen heidän voitettua Rouissin johdolla muun muassa Arabian Mestarien liigan vuonna 1997. Hänen uransa Euroopassa ei kuitenkaan mennyt kotimaansa tavoin menestyksekkäästi. Parhaimmillaan Rouissi onnistui maalinteossa neljästi kaudella 1992–1993 ja 2000–2001 Ranskassa ja Saksassa.

### Maajoukkue
Maajoukkueessa hän pelasi kaiken kaikkiaan 42 ottelua, joissa hän onnistui 17 kertaa maalinteossa. Maalimäärällä Rouissi on Tunisian jalkapallomaajoukkueen kaikkien aikojen maalitilastossa kuudentena.

## Aiheesta muualla
* National Football Teams 
* Transfermarkt 
* Weltfussball
Reverse gainer

**Reverse gainer** on akrobaattinen temppu, jossa tekijä suorittaa voltin. Reverse gaineria käytetään yleisimmin trikkauksessa. Reverse gainer eroaa selvästi normaalista voltista; tässä tempussa tekijä juoksee maassa eteenpäin, ponnistaa ilmassa yhdellä jalalla 180 astetta, tulee alas samalla jalalla ja potkaisee toisella jalalla ylöspäin tehden voltin takaperin - samaan suuntaan minne juoksi alussa. Ammattilaistrikkaaja voi päästä Reverse gainerin hyvinkin helposti, vaikka tekemällä ensin esimerkiksi potkuliikkeen ja heti sen perään Reverse gainerin. Reverse gainer on kuitenkin helpointa tehdä aloittamalla juoksuvauhdista, vasta kyseisen tempun jälkeen voi myös hyvinkin jatkaa comboa, eli tekemällä tässä tapauksessa tämän tempun jälkeen lisää trikkaustemppuja.

Reverse gainer ei yleensä ole vaativa temppu trikkaajalle (tai trikkaajan alulle), jos tuntee helpoimman tyylin suorittaa tempun. Yleensä siihen volttiin saadaan voimaa jos käyttää hyväksi juoksuvauhtia. Jalka, joka potkaisee ylöspäin, antaa voimaa ja korkeutta ja pakottaa yleensä tekijän menemään voltin. Koko kroppaa kuitenkin kannattaa (ja pitääkin) käyttää tempussa. Reverse gainer kuuluu näyttää hienolta, rentous ja tietenkin onnistuminen kuuluvat asiaan. 

## J-step gainer

**J-step gainer**, voidaan puhua myös pelkkänä **J-step**, on hyvin samantapainen kuin äsköinen Reverse gainer. Erona on juoksuvauhti; j-step -sana tulee siitä, että tekijä juoksee ensin J -kirjainta muistuttavan juoksuvauhdin, joka saattaa tehdä tempusta helpomman. Voltin aikana tekijä voi vähän kääntyä ilmassa muutaman asteen - joko tarkoituksella tai j -kirjaimen muotoisen juoksuvauhdin takia. Kuitenkin temppu tapahtuu samalla tavalla kuin reverse gainer; yhdellä jalalla ponnistetaan ylöspäin ja mennään voltti takaperin ilmassa. Lopussa tullaan alas ensin yhdellä jalalla - sillä jalalla, millä alussa ponnistettiin ylöspäin, niin reverse gainerissa kuin j-step gainerissakin. 

## B-step gainer

**B-step gainer**, lyhyemmin **b-step**, on myös hyvin samantapainen kuin äsköisemmätkin temput. Ero löytyy taas aluvauhdista; b-stepissä juostaan ensiksi eteenpäin ja ponnistetaan yhdellä jalalla ja muutenkin yleensä koko kropalla, tässä tempussa vaan tekijä ei käänny millään lailla vaan tekee tempun suoraan eteenpäin heittäen silti voltin takaperin - tullen alas ensin yhdellä jalalla kuten äsköisemmissäkin tempuissa. Tämä temppu on yleensä haastavin kaikista näistä kolmesta tempusta. 

## Aiheesta muualla
*trikkaus kotisivu
David Bradley

**David John Bradley** (s. 17. huhtikuuta 1942 Yorkshire, Englanti, Iso-Britannia) on englantilainen näyttelijä, joka on näytellyt muun muassa Harry Potter -elokuvissa (2001–2011) vahtimestari Argus Voroa. Hänet on nähty myös elokuvissa *[[Nicholas Nicklebyn elämä ja seikkailut (vuoden 2002 elokuva)|Nicholas Nicklebyn elämä ja seikkailut]]* (2002), *[[Harry Brown (elokuva)|Harry Brown]]* (2009) ja *[[Vuosi elämästä]]* (2010) sekä televisiosarjoissa *[[Game of Thrones]]*, *[[The Strain]]* ja *[[Broadchurch]]*.

## Aiheesta muualla
* 
*
Winschoten

**Winschoten** on kaupunki ja entinen kunta Alankomaissa, Groningenin provinssissa. Asukkaita kaupungissa on 18&nbsp;330 (30.6.2008) ja väestötiheys on 846 as./km². Kunnan pinta-ala oli 22,24 neliökilometriä, josta vettä on 0,58 km². Kunnan keskustaajama oli samanniminen, kuin kuntakin. Winschotenin pormestari oli Janny Vlietstra.

Vuonna 2010 kunnat Reiderland, Scheemda ja Winschoten yhdistyivät uudeksi kunnaksi nimeltään Oldambt.

Winschoten sijaitsee Autobahn A7 -tien (E22) varrella, noin 20 kilometriä itään Groningenin kaupungista. Kaupungissa on myös rautatieasema.

Fröndenberg Saksassa ja Płońsk Puolassa ovat Winschotenin yhteistyökaupunkeja.

## Kuuluisia asukkaita
* Dirk Stikker (s. 5. helmikuuta 1897, k. 1979), ministeri
* Jaap Meijer (s. 18. marraskuuta 1912, k. 9. heinäkuuta 1993), runoilija
* Max Dendermonde (s. 17. kesäkuuta 1919, k. 2004), kirjailija
* Klaas Nuninga, (s. 7. marraskuuta 1940), jalkapalloilija
* Jan Mulder (s. 4. toukokuuta 1945), jalkapalloilija
* Arie Haan (s. 16. marraskuuta 1948), jalkapalloilija ja valmentaja
* Gijs Wanders (s. 13. huhtikuuta 1950), journalisti ja kirjailija
* Kim Pieters (s. 5. lokakuuta 1979), näyttelijä
* Marnix Kolder (s. 31. tammikuuta 1981), jalkapalloilija
* Marcel Seip (s. 5. huhtikuuta 1982), jalkapalloilija

## Lähteet

## Aiheesta muualla

* Virallinen kotisivu
Adrian Webster

**Adrian Webster** (s. 11. lokakuuta 1980 Hastings, Uusi-Seelanti) on uusiseelantilainen jalkapalloilija, joka edustaa englantilaista Blyth Spartansia. Websterin pelipaikka on keskikentällä, ja hän on 175 senttimetriä pitkä. Aiemmin hän on edustanut muun muassa seuroja Charlton Athletic, Colchester United, Darlington, Perth Glory, Myllykosken Pallo -47 ja Kuopion Palloseura. 

Webster piipahti Veikkausliigassa kaudella 2008. Hän aloitti kautensa Myllykosken Pallo -47:n riveissä, ja pelasi 10 ottelua ilman maaleja. Elokuun 2008 lopussa Webster siirtyi Kuopion Palloseuraan. Sopimus kattoi loppukauden ja siihen kuului myös optio seuraavasta kaudesta. KuPSissa Webster pelasi 8 peliä ja auttoi seuraa säilymään Veikkausliigassa. Kaudeksi 2009 Webster palasi kuitenkin Englantiin Blyth Spartansiin.

Webster syntyi Uudessa-Seelannissa, mutta hän muutti jo hyvin nuorena vanhempiensa mukana Australiaan. Teini-ikäisenä hän siirtyi jalkapallon perässä Englantiin. Webster on pelannut muutamia otteluita Uuden-Seelannin maajoukkueessa.

## Lähteet

## Aiheesta muualla
* Websterin esittely Veikkausliigan sivustolla
Bad Schwartau

**Bad Schwartau** on kaupunki Saksassa  Schleswig-Holsteinin osavaltion Ostholsteinin piirikunnassa. Asukkaita Bad Schwartaussa oli 31. joulukuuta 2008 19&nbsp;619, joista naisia oli 10&nbsp;448 ja miehiä 9&nbsp;171. Kaupungin pinta-ala on 18,39 km² ja väestötiheys 1&nbsp;067 as./km² (31.12.2008). Bad Schwartaun pormestari on Gerd Schuberth.

Kaupunki sijaitsee Schwartaujoen ja Bundesautobahn 1 -tien (A1) varrella. Bad Schwartaun naapurikaupungit ovat hansakaupunki Lyypekki, Stockelsdorf, Ratekau ja Ahrensbök.

Kaupungissa on kuusi päiväkotia, kaksi peruskoulua (), kaksi erityiskoulua () ja kaksi lukiota ().

Bad Schwartaun ystävyyskaupunkeja ovat Bad Doberan Mecklenburg-Etu-Pommerissa, Villemoisson Ranskassa ja Czaplinek Puolassa.

## Kaupunginosat

Bad Schwartau muodostuu seuraavista kaupunginosista ():
* Cleverbrück
* Groß Parin
* Kaltenhof
* Rensefeld
* Schwartau

## Ilmasto

## Lähteet

## Aiheesta muualla

*Viralliset kotisivut
Tim Kazurinsky

**Timothy Jay "Tim" Kazurinsky** (s. 3. maaliskuuta 1950 Johnstown) on yhdysvaltalainen komedianäyttelijä, joka tunnetaan parhaiten NBC:n komediasarjasta *[[Saturday Night Live]]*. Muita tunnettuja rooleja ovat muun muassa Cadet Sweetchuck *[[Poliisiopisto]]*–elokuvissa ja *[[Pulmuset (televisiosarja)|Pulmuset]]*, jossa Kazurinsky esiintyi kuudennen tuotantokauden jaksoissa.

## Aiheesta muualla
*IMDb
Tujiat

**Tujiat** (, *Tǔjiāzú*) ovat Kiinassa elävä kansa, joka kuuluu Kiinan etnisiin ryhmiin. Tujiat ovat uskonnoltaan pääasiassa animisteja, buddhalaisia ja taolaisia.

## Asuinalue ja lukumäärä

Tujiat asuvat pääasiassa Keski-Kiinan Wulingvuorilla. Alueen maanpinnankorkeus vaihtelee 500:sta 2000:n metriin. Alue myös erottaa Sichuanin syvängön Jangtsejoen keskiosien tasangoista. Alueella asuu tujioiden lisäksi han-kiinalaisia, miaoja ja dongeja. Vuoden 1990 väestönlaskennan mukaan tujiaa oli yhteensä 5&nbsp;725&nbsp;049 ja he olivat koko Kiinan etnisistä ryhmistä kahdeksanneksi suurin. Heistä 1&nbsp;771&nbsp;004 asui Hubeissa, 1&nbsp;794&nbsp;855 Hunanissa, 1&nbsp;076&nbsp;529 Sichuanissa, 1&nbsp;045 Guizhoussa ja 37&nbsp;026 muualla Kiinassa.

## Historia
Tutkijat ovat kiistelleet tujioiden alkuperästä. Eri teorioiden mukaan he saapuivat nykyisille alueilleen Guizhousta tai Jiangxista, tai he olivat alueensa alkuperäisväestöä. Teorioista jälkimmäinen on nykyisin suosituin. Joka tapauksessa tujioiden jo asutettua alueen sinne saapui han-kiinalaista, miaoja ja mongoleja muuttajina, ja tujiat sekoittuivat näiden ryhmien kanssa. Varhaisimmat tunnetut muuttajat tulivat jo Chu-, Qin- ja Han-valtioiden aikana ennen ensimmäistä vuosituhatta. Sittemmin Ming- ja Qing-dynastiat pakkosiirsivät alueelle väestöä useaan otteeseen. Keskusvallan vahvempaan alaisuuteen alue ei kuitenkaan tullut ennen 1700-lukua. Koska tujiat olivat sekoittuneet melko pitkälti han-kiinalaisiin ja miaoihin, heitä ei alun perin tunnustettu omaksi etniseksi ryhmäkseen. Tämän statuksen he saivat vasta vuonna 1956. Seuraavan vuoden puolella perustettiin Xiangxin tujioiden ja miaojen autonominen prefektuuri. Sen lisäksi tujioille perustettiin myöhemmin autonomisia piirikuntia Hubeissa ja Sichuanissa.

## Kulttuuri

Tujiat saivat historiallisesti elinkeinonsa kaskiviljelystä, sekä metsästyksestä ja keräilystä. Sittemmin kaskiviljelyn korvasi tavanomaisempi riisinviljely ja metsästyksen kotieläimet. 1700-luvulta eteenpäin käyttöön tulivat myös aiemmin vieraat viljelykasvit, kuten maissi ja peruna, mikä johti aikanaan väestöräjähdykseen. Tujiat asuttavat yleensä kyliä joiden asukasluku vaihtelee noin 100:sta noin 1&nbsp;500:n Kylät sijaitsevat tavallisesti vuorien alarinteillä tai laaksoissa lähellä jokia, puroja, järviä tai muita vedenlähteitä. Tujioiden uskonto on sekoitus taolaisuutta, animismia, buddhalaisuutta ja esi-isien palvontaa.

Tujian kieli kuuluu tiibettiläis-burmalaisiin kieliin ja se on läheistä sukua yille. Nykyisin suurin osa tujioista puhuu kuitenkin äidinkielenään tujian sijaan kiinaa tai miaoa. Tujian kieli jakautuu pohjoisiin ja eteläisiin murteisiin. Vuonna 1986 arvioitiin pohjoisilla murteilla olevan noin 170&nbsp;000 puhujaa, kun taas eteläisiä murteita puhui 3&nbsp;000-4&nbsp;000 henkilöä.

## Lähteet

## Aiheesta muualla
Dammer Berge

**Dammer Berge** on 146 metriä korkea harju Vechtan piirikunnan alueella, Ala-Saksin osavaltiossa, Saksassa.

Dammer Berge sijaitsee seuraavien kuntien ja kaupunkien alueella Damme, Holdorf, Neuenkirchen-Vörden ja Steinfeld. Bundesautobahn 1 -tie (A1) kulkee Dammer Bergen läpi ja Raststätte Dammer Berge -taukoalue sijaitsee sen varrella.

## Huiput

Dammer Bergen huiput:

* Signalberg (146 m)
* Mordkuhlenberg (142 m) – näkötorni
* Kattenberg (126 m) 
* Spröckelnberg (121 m) 
* Kreuzberg (117 m) 
* Hülseberg (116 m) 
* Bökenberg (114 m) 
* Steigenberg (n. 105 m) – näkötorni 

## Lähteet

## Aiheesta muualla

*Erholungsgebiet Dammer Berge
Stanford Graduate School of Business

**Stanford Graduate School of Business** () on eräs Stanfordin yliopistoon kuuluvista oppilaitoksista. Se voidaan luokitella yhdysvaltalaisiseksi perusopintojen jälkeisen opiskeluvaiheen kauppakorkeakouluksi.

## Historiaa
Stanford Graduate School of Business on suunnattu Bachelor-tutkinnon jo suorittaneille maisteri- ja tohtoritason opintoja varten. Vuonna 1925 perustettu oppilaitos on Harvardin jälkeen maan toiseksi vanhin Graduate-tason kauppakorkeakoulu ja ensimmäinen länsirannikolla, kun muut sijaitsivat Yhdysvaltojen itärannikolla ja keskilännessä: Chicago, Columbia, Cornell, Dartmouth ja Harvard. Sittemmin Kaliforniaan on perustettu muitakin vastaavia kouluja, kuten UCLA:n Anderson School of Management (Los Angeles, per. 1935) ja Paul Merage School of Business (Irvine, 1965), USC:n Marshall School of Business (Los Angeles, 1960), UCSD:n Rady School of Management (2001, San Diego) ja UC Davis Graduate School of Management (Davis, 1981). Stanford on kuitenkin näistä arvostetuin ja opiskelija-ainekseltaan valikoiduin, ja sitä pidetään yhtenä maailman parhaista alan kouluista.

## Summer Institute for General Management
*Summer Institute for General Management* on Stanford Graduate School of Businessin järjestämä neljän viikon ohjelma juuri valmistuneille tai valmistuville opiskelijoille, joilla ei ole liike-elämä- tai talouselämätaustaa. Joka vuosi ohjelmaan otetaan mukaan noin 120 ihmistä eri puolilta maailmaa. Ohjelmassa käydään intensiivisesti lävitse MBA-ohjelman ydinasioita ja ryhmätyönä ohjelman lopussa valmistellaan ja toteutetaan esitys.

## Lähteet
Ljudmila Bragina

**Ljudmila Ivanovna Bragina** (, s. 24. heinäkuuta 1943 Sverdlovsk, Venäjän SFNT, Neuvostoliitto) on venäläinen keskimatkojen juoksija, joka edusti aktiiviurallaan Neuvostoliittoa ja voitti olympiakultaa 1&nbsp;500 metrin juoksussa.
 
Bragina sijoittui 1&nbsp;500 metrin juoksussa neljänneksi Ateenan EM-kilpailuissa 1969. Sisäratojen EM-kilpailuissa Wienissä 1970 hän saavutti Maria Sykoran jälkeen hopeaa 800&nbsp;metrin juoksussa . Seuraavana talvena hän sai 1&nbsp;500&nbsp;metrillä hopeaa halli-EM-kilpailuissa Sofiassa  ja sijoittui kesällä kuudenneksi samalla matkalla Helsingin EM-kisoissa. Talvella 1972 Bragina saavutti jälleen hopeaa 1500&nbsp;metrillä sisäratojen EM-kilpailuissa Grenoblessa. 

Bragina paransi Karin Burneleitin nimissä ollutta 1&nbsp;500&nbsp;metrin maailmanennätystä 2,7 sekuntia Neuvostoliiton mestaruuskilpailuissa Moskovassa 18. heinäkuuta 1972 juosten ajan 4.06,9. Elokuun 12. päivä hän juoksi Moskovassa 3&nbsp;000&nbsp;metrin ME-tuloksen 8.53,0. Münchenin olympialaisissa Bragina paransi 1&nbsp;500&nbsp;metrin maailmanennätystä kolmeen kertaan. Alkuerässä 4. syyskuuta hän juoksi ajan 4.06,5 ja välierässä kolme päivää myöhemmin 4.05,1. Syyskuun 9. päivä käydyssä loppukilpailussa Bragina karkasi kanssakilpailijoiltaan puolimatkan jälkeen parantaen maailmanennätystä peräti 3,7&nbsp;sekuntia lukemiin 4.01,4.

Bragina keskittyi Münchenin jälkeen 3 000 metrille. Hän rikkoi omissa nimissään olleen matkan maailmanennätyksen Neuvostoliitto–Yhdysvallat-maaottelussa Durhamissa 6. heinäkuuta 1974 juostuaan ajan 8.52,74. Rooman EM-kilpailuissa samana vuonna hän putosi 1&nbsp;500&nbsp;metrillä alkuerissä, mutta saavutti Nina Holménin jälkeen hopeaa 3&nbsp;000&nbsp;metrillä juostuaan ajan 8.56,09. Montréalin olympialaisissa 1976 Bragina sijoittui viidenneksi 1500&nbsp;metrillä. Viikko olympiakisojen jälkeen, 7. elokuuta, hän paransi Grete Waitzin nimissä ollutta 3&nbsp;000&nbsp;metrin maailmanennätystä yli 18 sekuntia juostuaan Yhdysvallat–Neuvostoliitto-maaottelussa ajan 8.27,12.

## Lähteet
*Ljudmila Braginan esittely sporting-heroes.net-sivustolla 
*1500 metrin maailmanennätyksen kehitys www.athletix.org 
*3000 metrin maailmanennätyksen kehitys www.athletix.org 

### Viitteet
Sting (showpainija)

**Steven James "Steve" Borden, Sr.** (s. 20. maaliskuuta 1959) tunnetaan paremmin nimellä **Sting** on yhdysvaltalainen showpainija, joka tunnetaan ehkäpä parhaiten ajoistaan World Championship Wrestlingin (WCW) kanssa. Hän paini jonkin aikaa TNA:ssa mutta debytoi WWE:ssä vuonna 2014. Stingiä pidetään yleisesti yhtenä kaikkien aikojen parhaista showpainijoista.

Borden on voittanut 23 mestaruutta eri yhtiöissä uransa aikana, joihin kuuluu kolmetoista maailmanmestaruutta. Hän on kuusinkertainen WCW World Heavyweight-mestari, kaksinkertainen NWA World Heavyweight-mestari, kaksinkertainen WCW International World Heavyweight-mestari, kaksinkertainen TNA World Heavyweight-mestari ja entinen WWA World Heavyweight-mestari. Hänet tunnettiin "WCW:n yksinoikeutena". Borden on ainoa painija, joka on voittanut Pro Wrestling Illustrated -lehden "*Kuuluisin painija*" -palkinnon neljä kertaa.

Huhtikuussa 2016 Borden liittyi WWE:n Hall of Fame-listaan. Samalla Borden ilmoitti lopettavansa painiuransa.

## Paini

* Paininimet: Sting, Stinger, Flash Borden, The Icon, Icon Sting
* Pituus: 1,88 m
* Paino: 110 kg
* Ikä: 56 vuotta
* Syntymäpaikka: Omaha, Nebraska
* Asuinpaikka: Omaha, Nebraska
* Painidebyytti: 1985
* Lopetusliikkeet: Scorpion Deathlock, Scorpion Death Drop,
* Lempinimet: The Icon, Stinger, Franchise of WCW

## Lähteet

## Aiheesta muualla
Chris Garver

**Chris Garver** (s. 11. syyskuuta 1970 Pittsburgh, Pennsylvania, Yhdysvallat) on tatuoija, joka esiintyy TLC:n tosi-TV -sarjassa Miami Ink.

Chris syntyi ja kasvoi Pittsburghissa, Pennsylvaniassa. Hän on nuorin kolmesta veljeksestä. Garverin äiti oli taiteilija ja tämä innosti miestä maalaamaan ja piirtämään. Chrisin ensimmäinen kokemus tatuoimisesta tapahtui, kun hän oli 17-vuotias. Hän myi bassonsa ja osti tatuointitarvikkeet. Parikymppisenä Garver muutti New Yorkiin, missä hänestä tuli täysipäiväinen tatuoija.

Maailmanmatkaajana tunnettu Garver on tatuoinut niin Aasiassa, Pohjois- ja Etelä-Amerikassa kuin myös Euroopassa. Japanissa asuessaan hän sai tatuoinnin kolmelta kuuluisalta Irezumi-tatuoijalta: Horiyoshi III:lta, Horitomolta ja Horitoshilta. Hän on saanut tatuoinnin myös buddhalaiselta munkilta ollessaan Thaimaassa; kuvan sanotaan olevan buddhalainen kirjoitus, jonka vain munkit pystyvät lukemaan. Käännettynä se tarkoittaa "suojella".

Taiteen ja tatuoimisen lisäksi Garver soittaa bassoa, matkustaa ympäri maailmaa ja nauttii liveyhtyeistä.

## Aiheesta muualla
* Virallinen kotisivu
* Biografia
Sporting Gijón B

**Sporting Gijón B** on Espanjan pääsarjassa pelaavan Sporting Gijónin reservijoukkue. Joukkue pelaa kaudella 2021-2022 Espanjan viidenneksi korkeimmalla sarjatasolla Tercera División RFEFissa.

## Historia

Sporting Gijón B on perustettu vuonna 1967 nimellä *Club Atlético Gijón*, jota joukkue käytti vuoteen 1978 asti. Sen jälkeen joukkueen nimi vaihtui *Sporting de Gijón Atléticoksi*, joka kesti vuoteen 1991. Siitä eteenpäin joukkue on kantanut nykyistä nimeään Sporting Gijón B.

Historiansa aikana joukkue on pelannut kaikkiaan 21 kautta Segunda B:ssä ja 15 kautta Tercera Divisiónissa.

## Saavutukset

*Segunda División B: 1996, 1997
Korpisorsimo

**Korpisorsimo** (*Glyceria lithuanica*) on monivuotinen heinä, joka kasvaa kosteilla paikoilla, esimerkiksi lehto- ja saniaiskorvissa sekä puronvarsilla. Sen kokonaislevinneisyys kattaa Euraasian pohjoisosat Atlantilta Tyynellemerelle.

## Ulkonäkö
Korpisorsimo kasvaa 70–120 senttimetriä korkeaksi. Lehdet sijaitsevat vuorottain, ne ovat ruodittomat, tupelliset ja vartta lyhyemmät. Lehtituppi on nuorena litteä, myöhemmin liereä, yläosastaan avoin noin 1 cm matkalta ja kiiltävä, sen yläreunassa molemmin puolin kellanruskea laikku. Lehtilapa on 4–8 millimetriä leveä, litteä, ohut, pehmeä ja pitkäsuippuinen, tummanvihreä ja kiiltävä. Kieleke on selvä, 3–4 mm pitkä ja tylppä. Kukinto on 10–25 cm pitkä, suppea, nuokkuva röyhy. Röyhyn haarat ovat ohuet, veltot ja karheat. Tähkylät ovat 5–7 mm pitkät, 4–6-kukkaiset, kukat kaksineuvoiset ja vaaleanvihreät-violetinkirjavat. Ulkokale on 1–3 mm pitkä, sisäkale on 1,4–4 mm pitkä. Ulkohelve on 2,3–4 mm pitkä ja monisuoninen. Heteitä on kaksi, niiden ponnet ovat alle 0,5 mm pitkät.

Korpisorsimo kukkii heinäkuussa.

## Lähteet

## Aiheesta muualla
* Suomen Lajitietokeskus: Korpisorsimo (''Glyceria lithuanica'')
* Kasviatlas 2020: Korpisorsimon (''Glyceria lithuanica'') levinneisyys Suomessa.
* Luontokuva Eskonen 
* GrassBase – The Online World Grass Flora: ''Glyceria lithuanica''
BAR 003

**BAR 003** oli Malcolm Oastlerin suunnittelema Formula 1 -auto, jolla BAR-talli kilpaili kaudella 2001. Autoa ajoivat kanadalainen Jacques Villeneuve ja ranskalainen Olivier Panis. Autossa oli Hondan moottori, Bridgestonen renkaat, ja se käytti Nissekin poltto- ja voiteluainetta.

Neljä ensimmäistä kilpailua menivät heikosti, ja talli sai niistä yhteensä vain kolme pistettä. Kolme seuraavaa GP:tä olivat kauden parhaat: Jacques Villeneuve ajoi kerran kolmanneksi ja neljänneksi ja saman tallin Olivier Panis kerran viidenneksi. Loppukausi meni heikosti lukuun ottamatta Saksan GP:tä, jossa Villeneuve oli kolmas.


## Formula 1 -tulokset

## Lähteet

*
Franz Gabl

**Franz X. Gabl** (29. joulukuuta 1921 St. Anton – 23. tammikuuta 2014 Bellingham, Washington, Yhdysvallat) oli itävaltalainen alppihiihtäjä ja olympiamitalisti, alppihiihdossa maansa ensimmäinen.

Gabl voitti Sankt Moritzissa 1948 olympiahopeaa syöksylaskussa. Gablin aika oli 2.59,1, ja hän jäi kisan voittaneesta Henri Oreillerista 4,1 sekuntia. Kilpailulla oli myös MM-arvo.

## Lähteet
Hansjörg Knauthe

**Hansjörg Knauthe** (s. 13. heinäkuuta 1944 Geising, Saksa) on Itä-Saksaa edustanut ampumahiihtäjä. Hän on kaksinkertainen olympiamitalisti.

Knauthe sijoittui ensimmäisissä olympialaisissaan Grenoblessa 1968 henkilökohtaisessa 20 kilometrin kilpailussa 21:nneksi. Sapporossa 1972 hän saavutti hopeaa 20 kilometrin kilpailussa ja pronssia 4&nbsp;×&nbsp;7,5 kilometrin viestissä, jossa hän kilpaili avausosuudella. MM-kilpailuissa Knauthe saavutti viestissä pronssia Östersundissa 1970.

## Lähteet
Revue d'histoire nordique

**Revue d’histoire nordique** () on Ranskassa ilmestyvä, kaksikielinen, Pohjoismaiden ja Baltian maiden historiaan keskittynyt julkaisusarja. Sarja perustettiin vuonna 2005 GERS:n (Groupe d'Études et de Recherche sur la Scandinavie) ja Université Toulouse II-Le Mirail -yliopiston aloitteesta. Lehden toimituskuntaan kuuluvat Jean-François Berdah (Toulouse), John Peter Collett (Oslo), Maurice Carrez (Dijon), Susanna Hedenborg (Malmö) ja Jean-Marc Olivier (Toulouse).

## Lähteet

## Aiheesta muualla

* Revue d'histoire nordique
Aerosvit Airlines

**Aerosvit Airlines** (IATA: **VV**, ICAO: **AEW**) oli ukrainalainen Kiovassa 25. maaliskuuta 1994 perustettu lentoyhtiö, jolla oli 26 lentokonetta ja 60 kohdetta eri puolilla maailmaa. Yhtiön solmukohtana toimi Borispolin kansainvälinen lentoasema ja kanta-asiakasohjelmana Meridian Club. Yhtiö lopetti toimintansa tammikuussa 2013 konkurssin johdosta.

Yhtiölle on sattunut yksi onnettomuus, Aerosvitin lento 241 Thessalonikissa, joka johti 70 ihmisen kuolemaan.

## Kohteet

## Laivasto

Aerosvit Airlinesin laivastoon kuului sen historian aikana 49 konetta.

* 3 kpl Airbus A320 
* 2 kpl Antonov An-148
* 30 kpl Boeing 737
* 12 kpl Boeing 767
* 2 kpl Embraer 190

## Lähteet

## Aiheesta muualla

* Yhtiön sivusto
Alfred Schläppi

**Alfred Schläppi** () oli sveitsiläinen rattikelkkailija ja olympiavoittaja. Hän voitti kultaa Chamonix’n olympialaisissa 1924 neljän miehen kelkan kilpailussa yhdessä Eduard Scherrerin, Alfred Neveun ja Heinrich Schläppin kanssa.

Alfred Schläppin urheilulliset saavutukset eivät jääneen ainoastaan yksiin olympialaisiin, sillä hän oli yhdessä veljensä Heinrickin kanssa järjestämässä Toisen maailmansodan jälkeen järjestämässä vuoden 1948 talviolympialaisia, jotka pidettiin St. Moritzissa. Kuollessaan 1981 hän oli viimeinen elossa ollut kultamitalin voittanut rattikelkkamiehistön jäsen.

## Aiheesta muualla
* Alfred Schläppin profiili DatabaseOlympics.comin sivuilla (englanniksi)

## Lähteet
Axel Wikström

**Axel Wikström** (29. syyskuuta 1907 – 16. kesäkuuta 1976) oli ruotsalainen maastohiihdon olympiamitalisti. Hän voitti urallaan kaksi olympiamitalia, joista kumpikin on hopeisia. Lake Placidissa 1932 hän sai mitalin 18 kilometrin kilpailussa ja Garmisch-Partenkirchenissa 1936 50 kilometrin matkalta.

Axel Wikströmistä tuli ensimmäinen ulkomaalainen Salpausselän kisojen 50 kilometrin voittaja maaliskussa 1935 kukistaessaan lähes yhdeksällä minuutilla Suomen Frans Heikkisen.

## Lähteet

* 

### Viitteet
Johs Harviken

**Johs Harviken** (s. 6. huhtikuuta 1943) oli norjalainen maastohiihtäjä ja olympiamitalisti. Hän voitti kaksi mitalia vuoden 1972 talviolympialaisissa Sapporossa; hopeaa viestikilpailussa ja pronssia 30 kilometriltä. 

Hän edusti seuratasolla Hernes IL:ää.

## Lähteet
*Johs Harviken IAAF:n tietokannassa
Ajuekoira

**Ajuekoira** on koirarotu jota käytetään metsästykseen useamman yksilön ryhmänä. Yleensä metsästyskoirat toimivat yksittäin tai pareittain. Ajuekoirarotuja ovat esimerkiksi beagle-harrier, englanninkettukoira, myös yksin ajava amerikankettukoira, beagle. Ajuekoiran on oltava luonteeltaan yhteistyökykyinen, se ei saa olla mustasukkainen omastaan.

## Lähteet
*Beaglejärjestö
Inger Aufles

**Inger Reidun Aufles** (s. 29. toukokuuta 1941 Valldal) on norjalainen maastohiihdon olympiavoittaja. Hän voitti urallaan yhteensä kolme olympiamitalia, yhden kullan lisäksi kaksi pronssia. Grenoblessa 1968 hän voitti kultaa 3&nbsp;×&nbsp;5 kilometrin viestissä ja pronssia 10 kilometrin henkilökohtaisessa kilpailussa sekä sijoittui 5 kilometrin henkilökohtaisessa kilpailussa seitsemänneksi. Neljä vuotta myöhemmin Sapporossa hän sai vielä pronssia 3&nbsp;×&nbsp;5 kilometrin viestissä sekä sijoittui 12:nneksi niin viidellä kuin kymmenelläkin kilometrillä. Uransa ainoan MM-mitalin, hopeisen, hän sai vuoden 1966 kisojen viestissä.

## Lähteet
* 

### Viitteet
Giles

**Giles** voi tarkoittaa seuraavia:

## Henkilöitä
### Giles sukunimenä
* Carl Giles (1916–1995), englantilainen pilapiirtäjä
* Devonne Giles (s. 1983), yhdysvaltalainen koripalloilija
* Herbert Giles (1845–1935), brittiläinen diplomaatti ja sinologi, toinen Wade-Giles -järjestelmän kehittäjistä
* Keir Giles (s. 1968), brittiläinen kansainvälisen politiikan tutkija
* Michael Giles (s. 1942), englantilainen rumpali

### Giles etunimenä
* Pyhä Giles, *Egidius* (k. noin 710), kreikkalais-ranskalainen erakko ja pyhimys, yksi neljästätoista hädässäauttajasta
* Giles Barnes (s. 1988), jamaikalainen jalkapalloilija
* Giles Farnaby (1560–1640), englantilainen säveltäjä
* Giles Martin (s. 1969), brittiliänen musiikkituottaja, lauluntekijä, säveltäjä ja multi-instrumentalisti
* Giles Radice (1936–2022), brittiläinen työväenpuolueen poliitikko ja ministeri
* Giles Roomalainen, *Aegidius Roomalainen* (1243–1316), munkki ja skolastinen filosofi
* Giles Scott (s. 1987), brittiläinen kilpapurjehtija ja olympiavoittaja
* Giles Swayne (s. 1946), englantilainen säveltäjä

## Paikkoja
* Gilesin piirikunta, piirikunta Tennesseessä, Yhdysvalloissa
* Gilesin piirikunta, piirikunta Virginiassa, Yhdysvalloissa

## Muita merkityksiä
* Wade-Giles, Thomas Waden ja Herbert Gilesin kehittämä kiinan kielen latinisointijärjestelmä.

## Katso myös
* Emil Gilels
Ingrid Wigernæs

**Ingrid Wigernæs** (22. helmikuuta 1928 Hemsedal – 2. joulukuuta 2023) oli norjalainen maastohiihtäjä ja valmentaja. 

Wigernæs kuoli 95-vuotiaana joulukuussa 2023.

## Hiihtoura
Ingrid Wigernæsin hiihtouran alkua viivytti toinen maailmansota ja hän aloitti sen 20-vuotiaana. Vuoden 1956 Cortina d’Ampezzossa pidetyissä talviolympialaisissa hän sijoittui 10 kilometrin matkalla 27. Vuoden 1964 Innsbruckin talviolympialaisissa hän osallistui kahdelle matkalle. Hän oli 5 kilometrin kilpailussa jaetulla 15. sijalla ja 10 kilometrillä 12. Hänen paras kansainvälinen saavutuksensa oli, kun hän voitti Oslon maailmanmestaruuskilpailuista 1966 hopeaa 3×5 kilometrin viestistä yhdessä Inger Auflesin ja Berit Mørdren kanssa.

## Valmentajaura
Ingrid Wigernæs lopetti aktiivihiihtouran Oslon maailmanmestaruuskilpailujen jälkeen ja siirtyi valmentamaan Norjan naisten hiihtomaajoukkuetta. Hänen valmennuksellaan Norja voitti kultaa naisten 3 x 5 kilometrin kilpailussa Grenoblen talviolympialaisissa vuonna 1968.

## Lähteet
Helen McCrory

**Helen Elizabeth McCrory** () oli englantilainen näyttelijä. Eräs McCroryn tunnetuista rooleista oli *[[Harry Potter (elokuvasarja)|Harry Potter -elo­kuvien]]* Narcissa Mal­foy ja  Polly Grayn rooli televisio­sarjassa *[[Peaky Blinders – gangsteriklaani]]*. Hän näytteli myös Cherie Blairia elo­kuvassa *[[The Queen]]* (2006) ja televisio­elo­kuvassa *[[The Special Relationship]]* (2010).

McCrory syntyi diplomaatin tyttäreksi ja asui sen vuoksi muun muassa Nigeriassa, Kamerunissa, Sansibarissa, Ranskassa ja Norjassa. Perheen palattua Englantiin hän opiskeli Queenswoodin tyttöjen sisä­oppi­laitoksessa.

McCrory oli naimisissa  näyttelijä Damian Lewisin kanssa. Heille syntyi tytär vuonna 2006 ja poika 2007. 

McCrory kuoli syöpään huhti­kuussa 2021.

## Filmografia

## Lähteet

## Aiheesta muualla
Sorsimot

**Sorsimot** eli **lettisorsimot** (*Glyceria*) ovat heinäkasvien (Poaceae) heimoon kuuluva kasvisuku. Siihen kuuluu 40 lajia. Ne ovat monivuotisia, korkeaksi kasvavia karvattomia heiniä.

Suomessa on tavattu kahdeksaa eri sorsimolajia, joista ojasorsimo (*Glyceria fluitans*) on selvästi yleisin.

Nimistään huolimatta pohjansorsimot (*Arctophila*) ja suolasorsimot (*Puccinellia*) eivät kuulu sorsimoihin (*Glyceria*), vaan ovat sorsimoiden ohella omia sukujaan heinäkasvien heimossa.

## Lajeja
* *[[Glyceria acutiflora]]* 
* *[[Glyceria alnasteretum]]*
* *[[komea sorsimo|Glyceria aquatica]]* – komea sorsimo
* *[[Glyceria arkansana]]* 
* *[[Glyceria borealis]]*
* *[[kanadansorsimo|Glyceria canadensis]]* – kanadansorsimo
* *[[pikkusorsimo|Glyceria declinata]]* – pikkusorsimo
* *[[Glyceria elata]]*
* *[[ojasorsimo|Glyceria fluitans]]* – ojasorsimo
* *[[lännenisosorsimo|Glyceria grandis]]* – lännenisosorsimo eli lännensorsimo eli myllysorsimo
* *[[Glyceria laxa]]* 
* *[[Glyceria leptostachya]]* 
* *[[korpisorsimo|Glyceria lithuanica]]* – korpisorsimo
* *[[isosorsimo|Glyceria maxima]]* – isosorsimo
* *[[Glyceria melicaria]]*
* *[[savisorsimo|Glyceria notata]]* – savisorsimo
* *[[Glyceria nubigena]]*
* *[[Glyceria obtusa]]* 
* *[[Glyceria occidentalis]]*
* *[[Glyceria plicata]]*
* *[[Glyceria pulchella]]*
* *[[lehtosorsimo|Glyceria remota]]* – lehtosorsimo
* *[[Glyceria septentrionalis]]*
* *[[viirusorsimo|Glyceria striata]]* – viirusorsimo eli kirjosorsimo

## Lähteet

## Aiheesta muualla
* Finto: Kassu – Kasvien suomenkieliset nimet: ''Glyceria''
* Suomen Lajitietokeskus: Sorsimot eli lettisorsimot (''Glyceria'')
* Funet: Sorsimot (''Glyceria'')
* United States Department of Agriculture (USDA): ''Glyceria''
* Jepson Manual Treatment
* Grass Manual Account
William Jackson

**William Kilgour ”Willie” Jackson** (14. maaliskuuta 1871 Lamington – 26. tammikuuta 1955 Symington) oli skotlantilainen curlingpelaaja ja olympiavoittaja. Hän oli vuoden 1924 talviolympialaisissa kultaa voittaneen joukkueen kapteeni.

Jacksonin poika Laurence Jackson pelasi myös Chamonix’n olympialaisten kultamitalijoukkueessa.

## Lähteet
Chris Rankin

**Christopher William "Chris" Rankin** (s. 8. marraskuuta 1983, Auckland, Uusi-Seelanti) on uusiseelantilainen näyttelijä, joka on näytellyt Harry Potter -elokuvissa Percy Weasleytä.

## Filmografia
Eeva-Liisa Myllymäki

**Eeva-Liisa Myllymäki** (o.s. **Kalliolahti**, s. 5. maaliskuuta 1948 Kuortane) on suomalainen juoksija. Hän edusti aktiiviurallaan Kuortaneen Kuntoa. Urheilu-uran läpimurtovuosi oli 1963. Uraa kesti vammojen vuoksi vain vuoteen 1968.

Myllymäki (tuolloin vielä Kalliolahti) saavutti hopeaa junioreiden EM-kilpailujen 800 metrillä Odessassa 1966 ajalla 2.08,1. Pohjoismaiden mestaruuskilpailuissa hän sai samalla matkalla pronssia Göteborgissa 1963. Myllymäki edusti Suomea maaotteluissa kahdesti 400&nbsp;metrillä ja 11 kertaa 800&nbsp;metrillä. Syyskuussa 1966 kaksi viikkoa ennen nuorten EM-kisoja hän voitti 800&nbsp;metrin maaottelujuoksun Helsingissä uudella Suomen ennätysajalla 2.10,0. Vuonna 1964 hän juoksi Sippolassa 600 metrin junioreiden Suomen ennätyksen 1.34,8. Ennätyksen rikkoi Maria Valtanen vasta vuonna 2006  . 

Myllymäki voitti Kalevan kisoissa 800 metrin mestaruuden Turussa 1963 ajalla 2.15,8 ja Porissa 1967 juostuaan 2.10,7. Oulussa 1964 hän sai hopeaa, samoin 400 metrillä Jyväskylässä 1965. Hän on edelleen (tilanne 2021) nuorin Kalevan kisojen voittaja oltuaan 15 vuoden ja 4 kuukauden ikäinen 1963. SM-viesteissä hän kuului Kuortaneen Kunnon kultajoukkueeseen 3&nbsp;×&nbsp;800 metrin viestissä vuosina 1965, 1966 ja 1967 yhdessä Helena Ilkan ja Tuula Kuuselan kanssa. Maastojuoksun naisten henkilökohtaisen Suomen mestaruuden Myllymäki voitti vuosina 1963, 1964, 1965, 1966 ja 1967. Vuosina 1965 ja 1966 hän voitti lisäksi vuoden toiset SM-kilpailut, ”syysmaastot”. Hänen edustamansa Kuortaneen Kunto voitti maastojuoksun joukkue-SM-kultaa vuosina 1963–1966.

Myllymäki oli 800 metrin mestaruuden vuonna 1963 voittaessaan 15 vuoden ja 4 kuukauden ikäinen ja hän on edelleen kaikkien aikojen nuorin yleisurheilun Suomen mestari.

Myllymäki joutui lopettamaan uransa vain 20-vuotiaana jalkavaivojen vuoksi. Uransa lopettamisesta hän totesi:

## Henkilökohtaiset ennätykset

* 300 m – 41,6 (1965)
* 400 m – 57,7 (1965, 1966)
* 600 m – 1.34,8 (1964)
* 800 m – 2.08,1 (1966)

## Lähteet
Radeon 7000 -sarja

**R100** oli koodinimi ATI Technologiesin ensimmäisen sukupolven Radeon-näytönohjainpiirille. Alkuperäiseltä koodinimeltään piiri oli Rage 6.  Piiri tuotiin markkinoille aluksi nimellä Radeon 256, myöhemmin myös nimillä Radeon SDR, Radeon DDR sekä Radeon 7200. 7000 sarjan näytönohjaimet julkaistiin vuonna 2000.

R100 oli huomattavasti kehittyneempi piiri kuin aiemmat Rage-sarjan piirit, minkä takia uusi Radeon-nimi otettiin käyttöön.

R100n oli tarkoitus olla DirectX8-yhteensopiva ja siinä oli alkelliset pikselivarjostinsuorittimet, mutta Microsoft päättikin vaatia pikselivarjostimelta hiukan laajempaa käskykantaa kuin mitä R100 tuki joten R100n pikselivarjostinta ei DirectX-rajapinnalla voinut ohjelmoida, ja se unohdettiin vähin äänin ja siten R100 jäi DirectX7-tason piiriksi.

R100 tuki myös Z-puskurin pakkausta, sekä hierarkista Z-puskuria, joiden yhdistelmää ati kutsui HyperZ-nimellä.

R100 näytönohjain käytti DDR muistia jota kortissa oli mallista riippuen 32 - 64 megabittiä. 64 megabitin mallissa oli myös VIVO (*Video In Video Out*) mahdollisuus. 

## Luettelo ensimmäisen sukupolven Radeon-näytönohjaimista
Ensimmäinen Radeon-sukupolvi sisälsi Direct3D 7.0- ja OpenGL 1.0 -yhteensopivan 3D-kiihdytyksen. Näytönohjaimet perustuivat R100-, RV100- ja RV200-piireihin.

***ATI Radeon 32 DDR**, 32 megatavua näyttömuistia, R100-piiri.
***ATI Radeon 64 DDR VIVO**, 64 megatavua näyttömuistia sekä *video-in/video-out* -toiminto, R100-piiri.
***ATI Radeon LE**, Athlon Micron valmistama huokeampi versio mallista 32, josta osa toiminnoista oli ohjelmallisesti kytketty pois, R100-piiri.
***ATI Radeon 7200**, 64 megatavua SDR-muistia, R100-piiri.
***ATI Radeon VE**, myöhemmin **ATI Radeon 7000**, ATIn oma huokeampi malli, RV100-piiri.
***ATI Radeon 7500**, ensimmäisen sukupolven viimeinen ja selvästi tehokkain malli, RV200-piiri.
New York, New York

**New York, New York** on vuonna 1977 ilmestynyt elokuvamusikaali. Elokuvan on ohjannut Martin Scorsese ja sen pääosissa ovat Liza Minnelli ja Robert De Niro. Nykyisin elokuva tunnetaan parhaiten tunnuskappaleestaan ”New York, New York”, josta tuli myöhemmin klassikkokappale Frank Sinatran laulamana coverina ja joka on nykyään yksi New Yorkin symboleista. Elokuva oli taloudellinen pettymys, sillä sen budjetti oli 14 miljoonaa dollaria ja se tuotti vain 13,8 miljoonaa dollaria.
 
## Juoni lyhyesti

Japanin antautumispäivänä vuonna 1945 saxofonisti Jimmy Doyle (Robert De Niro) ja laulaja Francine Evans (Liza Minnelli) tapaavat sodan loppumisen kunniaksi järjestetyssä tilaisuudessa. Alussa heidän välinsä ovat viileät, mutta ennen pitkää heille kehkeytyy suhde. Pari menee naimisiin ja Francine tulee raskaaksi. Parin välit alkavat kuitenkin pian säröillä, ja lapsen synnyttyä Jimmy jättää Francinen ja lapsen. Tämän jälkeen Francinesta tulee suosittu näyttelijä ja laulaja, ja vuosien päästä he tapaavat jälleen eräässä tilaisuudessa. Samassa tilaisuudessa Jimmy tapaa poikansa ja haluaisi päästä takaisin Francinen ja lapsen elämään, mutta Francine ei ole siihen valmis. 

## Arvioita
*[[Video-opas|Video-oppaassa]]* vuodelta 1994 *New York, New York* saa täydet viisi tähteä. Kati Sinisalo kuvaa sitä tyylikkääksi, viihdyttäväksi ja todenmakuiseksi. *Helsingin Sanomien* Mikael Fränti luonnehti sitä huhtikuun 1990 televisioesityksen alla tyylikkääksi pastissiksi, joka kunnioittaa Benny Goodmanin, Glenn Millerin ja Tommy Dorseyn musiikillista perintöä ja herättää eloon Hollywoodin kultakauden suuret musikaalimuistot. Sen sijaan De Niron ja Minnellin hahmojen välistä jännitettä ei Fräntin mukaan käsitellä aivan parhaalla tavalla. *[[Uusi Suomi|Uuden Suomen]]* ja *[[Iltalehti|Iltalehden]]* yhteisessä videoliitteessä keväällä 1984 luonnehdittiin elokuvaa hieman pateettiseksi ja hitaasti eteneväksi tarinaksi, jonka taitavat näyttelijäsuoritukset ja hyvä musiikki pelastavat.

## Lähteet

## Aiheesta muualla
* 
* 
* www.scorsesefilms.com
Horna / Behexen

Hornan ja Behexenin split EP:n julkaisi ensimmäisen kerran Grievantee Productions vinyylinä vuonna 2004. Teoksesta tuotettiin 500 kopiota. Vuotta myöhemmin Autistiartili Records julkaisi teoksesta CD-version, josta otettiin tuhannen kappaleen painos. Vuonna 2007 Debemur Morti Productions teki CD-versiosta uudelleen julkaisun uusin kansin.

## Kappaleet
**Horna**
#
#
#
#

**Behexen**
#
#
#

## Kokoonpano
**Behexen**
* Torog – laulu
* Gargantum – kitarat
* Horns – rummut

**Horna**
* Corvus – laulu
* Shatraug – Kitarat, laulu
* Infection – basso
* Gorthaur – rummut

## Aiheesta muualla
* 
*
Tapio Heikkilä

**Tapio Heikkilä** (s. 8. huhtikuuta 1990 Espoo) on suomalainen jalkapalloilija, pelipaikaltaan keskuspuolustaja. Hän edusti ammattilaistasolla viimeksi Veikkausliigassa pelannutta FC Honkaa. Hän on kotimaansa lisäksi pelannut Norjassa.

Heikkilä teki ensiesiintymisensä Veikkausliigassa 15. toukokuuta 2008 ottelussa FC Hakaa vastaan. Hän siirtyi 2013 Helsingin Jalkapalloklubiin 2+1-vuotisella sopimuksella. Joulukuussa 2015 hän siirtyi Seinäjoen Jalkapallokerhoon kaksivuotisella sopimuksella mutta pelasi seurassa vain yhden liigacupin ottelun ja siirtyi helmikuussa 2016 Norjaan IK Startin joukkueeseen. Hän pelasi kaudella 2016 Norjan pääsarjassa 30 ottelua ja teki niissä kaksi maalia. Seuraavat kolme kautta hän pelasi Norjan toisella sarjatasolla Startin ja Sandnes Ulfin joukkueissa. Kaudeksi 2020 hän palasi FC Honkaan. Kaudeksi 2024 Heikkilä siirtyi FC Pelifiilikseen. 

Heikkilä pelasi maajoukkuedebyyttinsä 21. toukokuuta 2014 ottelussa Tšekkiä vastaan.

## Saavutukset
:Päivitetty 31. heinäkuuta 2020.

**Honka**
* Liigacup (2): 2010, 2011

**HJK**
* Veikkausliiga (2): 2013, 2014
* Suomen Cup (2): 2012, 2014
* Liigacup: 2015

## Lähteet

## Aiheesta muualla
* Heikkilä Veikkausliigan sivuilla. Web Archive.
Losser

**Losser** on kunta Alankomaissa, Overijsselin provinssissa. Asukkaita kunnassa on 22&nbsp;601 (31.12.2008) ja väestötiheys on 229 as./km². Kunnan pinta-ala on 99,64 neliökilometriä, josta vettä on 0,74 km². Losserin pormestarina toimii Jan Westendorp.  

Vanhin maininta Losserista on 900-luvulta. Alun perin kylä muodostui kahdesta erillisestä osasta. Molemmat tuhoutuivat lähes täysin 21. syyskuuta 1665, kun Münsterista tulleet sotajoukot polttivat ne.

Muutaman kilometrin länteen De Lutten asutuskeskuksesta, lähellä Oldenzaalin rajaa, sijaitsee Tankenberg. Se on 85 metriä korkea mäki, ja näin ollen Overijsselin provinssin korkein kohta.

Losserin yhteistyökaupunki on Ala-Saksin osavaltiossa, Saksassa sijaitseva Emsbüren.

## Asutuskeskukset

Losserin kunta muodostuu seuraavista asutuskeskuksista ():

Asukasluvut 1. tammikuuta 2004: 

Lähde: CBS

## Lähteet

## Aiheesta muualla

* Virallinen kotisivu  
* Losser Digitaal
Hanhenpaju

**Hanhenpaju** (*Salix repens*) on matala pensas tai varpu, 10–50&nbsp;cm. Kasvaa kosteilla ja kausikosteilla paikoilla, myös hietikolla. Kasvaa paikoittain. Kukkii ennen lehtien puhkeamista. Varsi usein maanalainen, haarat pystyjä. Lehdet vastapuikeita, laidoiltaan taakäänteisiä, ainakin alta silkkikarvaisia. Norkot lyhyitä, mutta paksuja.

Hanhenpajua tavataan Oulun eteläpuolella Pohjois- ja Keski-Euroopassa sekä Venäjällä.

Hietikkopaju (*Salix repens* subsp. *argentea*) on hanhenpajun alalaji.

Hanhenpajulla vaikuttaa olevan myös mahdollisesti symbioottinen sienilaji, polkurisakas (*Inocybe lacera*).

## Lähteet

## Aiheesta muualla
* Suomen Lajitietokeskus: Siropaju (''Salix repens'')
* Kasviatlas: Siropajun (''Salix repens'') levinneisyys Suomessa.
* Luontoportti: Siropaju (''Salix repens'')
* Pohjolan kasvien pauloissa: ''Salix repens'' subsp. ''rosmarinifolia'' - siropaju subsp. kaitasiropaju
* Luopioisten kasvisto: Hanhenpaju (''Salix repens'')
* ITIS: ''Salix repens'' 
* United States Department of Agriculture (USDA): ''Salix repens''
Chaos in Motion 2007–2008

**Chaos in Motion 2007–2008** on Dream Theater -yhtyeen vuonna 2008 julkaisema live-DVD. Kappaleet on koottu yhtyeen vuonna 2007 julkaistun studioalbumi *[[Systematic Chaos]]in* jälkeen seuranneen *Chaos in Motion* -maailmankiertueen eri konserteista.

Julkaisusta on tarjolla kaksi eri versiota: 
* normaali kahden DVD:n painos
* viiden levyn keräilijän painos, joka sisältää kaksi DVD:tä ja kolme CD:tä

## Kappaleet

### DVD 1
#Intro/Also Sprach Zarathustra
#Constant Motion (*[[Systematic Chaos]]*)
#Panic Attack (*[[Octavarium]]*)
#Blind Faith (*[[Six Degrees of Inner Turbulence]]*)
#Surrounded (*[[Images and Words]]*)
#The Dark Eternal Night (*Systematic Chaos*)
#Keyboard Solo
#Lines in the Sand (*[[Falling into Infinity]]*)
#Scarred (*[[Awake]]*)
#Forsaken (*Systematic Chaos*)
#The Ministry of Lost Souls (*Systematic Chaos*)
#Take the Time (*Images and Words*)
#In the Presence of Enemies (*Systematic Chaos*)
#Medley
##Trial of Tears (*Falling into Infinity*)
##Finally Free (*[[Scenes from a Memory]]*)
##Learning to Live (*Images and Words*)
##In the Name of God (*[[Train of Thought]]*)
##Octavarium

### DVD 2
*"Behind the Chaos on the Road" -dokumentti
*Promovideot: 
**Constant Motion
**Forsaken 
**Forsaken (In Studio)
**The Dark Eternal Night (In Studio)
*Live Screen Projection Films: 
**The Dark Eternal Night (N.A.D.S)
**The Ministry of Lost Souls 
**In the Presence of Enemies Pt. 2
*"Mike Portnoy Stage Tour"
*"Mike Portnoy Backstage Tour"
*Kuvagalleria

## Rajoitettu painos
*Chaos in Motion 2007–2008:sta* julkaistiin myös rajoitettu painos, joka sisältää kahden DVD:n lisäksi kolme CD:tä.

### CD 1
# Intro/Also Sprach Zarathustra – 3:04
# Constant Motion – 7:06
# Panic Attack – 7:22
# Blind Faith – 10:29
# Surrounded – 15:21

### CD 2
# The Dark Eternal Night – 9:44
# Jordan Rudess' Keyboard Solo – 4:53
# Lines in the Sand – 11:56
# Scarred – 13:31
# Forsaken – 5:41
# The Ministry of Lost Souls – 15:22

### CD 3
# Take the Time – 11:37
# In the Presence of Enemies – 26:00
# Schmedley Wilcox – 21:18
##Trial of Tears
##Finally Free
##Learning to Live
##In the Name of God
##V. Octavarium

## Jäsenet
* James LaBrie – laulu
* John Petrucci – kitara
* Jordan Rudess – koskettimet
* John Myung – basso
* Mike Portnoy – rummut, laulu

## Aiheesta muualla
* Chaos in Motion 2007–2008 Discogsissa 
* 

## Lähteet
Punapaju

**Punapaju** (*Salix purpurea*) on yleinen notkeaoksainen pensas, joka kasvaa noin 2–3 metriä korkeaksi; yksittäiset vesat ovat 60–150 cm pitkiä ja sopivat hyvin punontatöihin.
Punapaju on kaksikotinen, toisiin kissoihin tulee hedekukat, toisiin emikukat. Lehdet ovat 2–8 cm pitkät, kapeat, sileälaitaiset, päältä kiiltävän tummanvihreät, alta vaaleansinivihreät. Lehdet sijaitsevat pareittain vastakkain, mikä on yksi parhaista lajituntomerkeistä.

Punapaju on alun perin kotoisin Keski-Euroopasta, mutta sitä on viljelty pitkään Skandinaviassa sekä koritarpeeksi että koristekasvina. Viljelykasvina se on levinnyt paikoin luontoon, ja kasvaa useimmin peltojen ojissa tai rannoilla.

## Lähteet

## Aiheesta muualla
* Suomen Lajitietokeskus: Punapaju (''Salix purpurea'')
* Kasviatlas 2021: Punapajun (''Salix purpurea'') levinneisyys Suomessa
* ITIS: ''Salix purpurea'' 
* United States Department of Agriculture (USDA): ''Salix purpurea''
Danka

**Danka** on yhdysvaltalainen yritys, jonka päätoimipaikka sijaitsee St. Petersburgin kaupungissa Floridassa. Danka valmistaa valokopiointilaitteita, tulostimia, fakseja ja muita vastaavia toimistotuotteita.

Dan Doyle perusti Dankan vuonna 1977. Nykyään yritys työllistää yli 2000 ihmistä.

Danka toimi Formula 1 -sarjassa kilpailleen Arrows-tallin sponsorina kausina –.

## Aiheesta muualla
*Yrityksen kotisivut
Adamsin piirikunta (Ohio)

**Adamsin piirikunta** on piirikunta Ohiossa, Yhdysvalloissa, jonka hallintokeskus on West Union. Se on nimetty John Adamsin, Yhdysvaltain toisen presidentin, mukaan. Sen naapuripiirikuntia ovat Highland pohjoisessa, Pike koillisessa, Scioto idässä, Kentuckyn Lewis etelässä, Mason lounaassa ja Brown lännessä.

## Väestö
Vuoden 2010 väestönlaskennan mukaan Adamsin piirikunnassa oli 28&nbsp;550 asukasta, Etniset ryhmät jakautuivat valkoisiin (97,7%), mustiin (0,3%), alkuperäisamerikkalaisiin (0,4%) ja aasialaisiin (0,1%). Alle 5-vuotiaita oli 6,8 %, 5–17-vuotiaita 18,2 %, 18–24 -vuotiaita 7,8 %, 25–44 -vuotiaita 26,6 %, 45–64 -vuotiaita 26,5 % ja 14,0 % oli 65 vuotta tai vanhempia.

## Kaupungit ja kylät
Pääkaupunki: West Union
*Bratton
*Brush Creek
*Cherry Fork
*Franklin
*Green
*Jefferson
*Liberty
*Manchester
*Manchester (Ohion kylä)
*Meigs
*Monroe
*Oliver
*Peebles
*Rome
*Scott
*Seaman
*Sprigg
*Tiffin
*Wayne
*Winchester
*Winchester (Ohion kylä)

## Lähteet
Gotlanninlammas

**Gotlanninlammas** on lammasrotu, jonka alkuperä on Ruotsissa Gotlannin saarella. Nykyisin kyseistä rotua kasvatetaan Ruotsin lisäksi myös esimerkiksi Norjassa, Tanskassa, Englannissa ja Uudessa-Seelannissa. Se on maatiaisrotu, joka kuuluu pohjoismaisiin lyhythäntäisiin lampaisiin

Gotlanninlammas on sarveton. Rodun alkuperäismuodolla, jota kutsuttiin nimellä *gotländsk utegångsfår*, saattoi kuitenkin olla myös sarvet; lisäksi villan väri vaihteli. 

1920-luvulla rodusta alettiin valita tuotantoon lampaita, joilla oli kihara tasaisen vaalean- tai tummanharmaa turkki. Joidenkin vuosikymmenien päästä moni alkuperäisistä väreistä harmaata lukuun ottamatta oli kadonnut. Uusi rotu sai nimen *pälsfår*, joka kuitenkin muutettiin 1900-luvun lopussa kansainvälisempään muotoon gotlandsfåret, gotlanninlammas.
   
Karitsoja syntyy yleensä kaksi vuodessa ja poikiminen tapahtuu keväisin.

## Lähteet

## Aiheesta muualla